cyanic-selkie/wikianc huggingface dataset:
«Norge» (panserskip)
I årene etter unionsoppløsningen ble «Norge» og «Eidsvold» brukt i utdannelsen av sjøfolk. «Norge» ble også brukt til representasjonsoppgaver. I 1910 fraktet «Norge» Bjørnstjerne Bjørnsons kiste hjem til Norge etter at dikteren døde i Paris. Under 1. verdenskrig lå panserskipene stort sett rolig. Etter 1. verdenskrig ble det ikke brukt penger på vedlikehold av «Eidsvold» og «Norge». I 1928 var «Norge» med under et statsbesøk i Finland. I november 1939 ble de to panserskipene sendt til Tromsø som et ledd i nøytralitetsvernet. 1. april 1940 ble skipene så forflyttet til Narvik.
9. april 1940 lå de utdaterte panserskipene i Narvik havn, og møtte her den tyske invasjonsflåten som seilte inn mot Narvik havn. En tysk forhandlingsoffiser bordet «Eidsvold» med anmodning om at skipene ble underlagt tysk kommando. Da nordmennene nektet å overgi seg, gikk den tyske offiseren fra borde og sendte opp et rødt signalbluss. Begge panserskipene («Norge» og «Eidsvold») ble senket av tyske torpedoer med store norske tap. «Eidsvold» rakk ikke å åpne ild, sank på bare 14 sekunder og tok med seg 175 av et mannskap på 181. I tillegg omkom to menn i fartøyets motorbåt. «Norge» åpnet ild uten å treffe, og gikk ned innen ett minutt etter to tyske fulltreffere som drepte 101 av et mannskap på 191. Senkningen av panserskipene var det største enkelttapet til Sjøforsvaret under krigen. Kritiske røster mente at det var uansvarlig å angripe de "overlegne" tyske skipene den morgenen, mens det ble hevdet av overlevende fra «Norge» at grunnen til den overlegne seieren til tyskerne skyldtes det dårlige været, hvor tett snøvær gjorde det nærmest umulig å sikte inn de tyske skipene i kikkertsikte.
Smart (sigarett)
Smart er en lavpris sigarett som kom på det norske markedet i 2009. Variantene i Norge er Blue og Red som selges i 18-pakninger.
I Finland finnes Smart også som 20 og 28 pakninger, der det forøvrig også er en mentholvariant.
Imperial Tobacco driver med salg og distribusjon av Smart i Norge.
Toni Nhleko
Nkosinathi «Toni» Nhleko (født 24. juli 1979 i Ermelo) er en tidligere sørafrikansk fotballspiller, som fra februar 2009 spilte for den sørafrikanske klubben Thanda Royal Zulu. Han ble solgt fra Sandefjord Fotball i februar 2009.
Heorot
Heorot (uttales /hay oh roht/) (eller Heort) er en mjødhall beskrevet i det angelsaksiske diktet Beowulf som «den fremste av haller under himmelen». Det tjente som en palass for kong Hroðgar (Roar Halvdansson), en legendarisk dansk konge på 500-tallet. Heorot betyr «Hjortehallen». Helten Beowulf fra Geatland (Gøtaland) forsvarte den kongelige hallen og dens beboerne fra det demoniske uhyret Grendel.
Symbolrik
Hallen var stor nok til at Hroðgar vise kunne overrekke Beowulf en gave som besto av åtte hester, hver med hodeplagg av gullplater, inne i selve hallen. Hallen fungerte både som regjeringssete og som en bolig for kongens thaner (krigere). Heorot symboliserte den menneskelige sivilisasjon og kultur foruten makten til de danske kongene, i alt vesentlig alle de gode ting i Beowulfs verden. Dets glans, varme og glede sto i kontrast til mørket til sumpvannene bebodd av Grendel.
«Heorot, er fremtredende i den første halvdelen av diktet og er grunnleggende for dets struktur. Betydningsfullt ettersom det er «litterært» en struktur som gir trygghet og fellesskap for danene; Heorot er også en metaforisk struktur som er rik med betydninger og muligheter for fortolkninger. En nærlesning av diktet avslører at Heorot er, i tillegg til å være vesentlig for fortellingens handling, det sentrale element i de medvirkende kulturelle og åndelige metaforer.».
Den ukjente forfatteren eller nedskriveren av Beowulf priser Heorot som følgende:
Heorots lokalisering
Heorot var øyensynlig en praktfull hall og 50 meter er unektelig en stor hall, men blir likevel puslete i forhold til det norske høvdingsetet på Borg i Lofoten. Den var på rundt 86 meter lang og er et vitnesbyrd til de praktbygninger som den nordiske middelalderen var i stand til å reise.
I norrøne kilder tilsvarer Heorot til «Leidargard» (Hleiðargarðr), kong Rolf Krakes hall som er nevnt i Rolf Krakes saga og er lokalisert i Lejre.
En annen og mindre teori plasserer Heorot på den daværende øya Harty, i dag en del av øya Sheppey utenfor kysten av Kent i England, 62 km øst for det sentrale London. Flere stedsnavn og arkeologiske trekk i nærheten har blitt trukket fram som argumenter som tilsvarer lokaliteter eller referanser i diktet.
Ban Ma Thuot
Ban Ma Thuot er en by i den administrative region Tay Nguyen i det midtre Vietnam, i landets indre. Byen hadde i 2009 340,000 innbyggere.
Byen er omgitt av kaffeplantasjer; det mest populære kaffemerket i Vietnam, Cà Phê Trung Nguyên, kommer fra Ban Me Thuot.
Quy Nhon
Quy Nhon (eller Qui Nhon) er en by i den administrative region Duyen Hai Mien Trung i det midtre Vietnam, mot Sørkinahavet. Byens hadde i 2004 203.300 innbyggere.
Quy Nhon er et raskt voksende handelsmessig og kommersielt senter, og byen har stor flyplass og en god havn. Under Vietnamkrigen ble disse fasilitetene kraftig utbygd, og etter krigens avslutning ble havnen ytterligere forbedret i 1977. Tidligere var byen bare som en forvokst fiskerlandsby å regne.
Nabobyen An Nhon (tidligere kalt Binh Dinh) var en gammel hovedstad for Annam.
Einar Bruno Larsen
Einar Bruno Larsen (født 17. november 1939, død 27. juli 2021) var en norsk idrettsutøver. Han er mest kjent som fotball- og ishockeyspiller, men spilte også bandy og håndball. Larsen spilte hele karrieren for Vålerengens Idrettsforening.
Karriere
Larsen debuterte på Vålerenga Fotball i 1957 og spilte tolv sesonger for klubben. Han fikk 155 toppseriekamper og scoret 56 toppseriemål. Han ble seriemester for klubben i 1965 og ble klubbens toppscorer i 1957/58, 1959/60, 1960/61 og 1965. Larsen fikk tre, og scoret ett mål.
Larsen spilte tretten sesonger for Vålerenga Ishockey i periodene 1959-67 og 1972-75. Han ble norgesmester seks ganger og vant gullpucken som årets spiller i 1963. Larsen fikk 60 VM- og OL-kamper i ishockey og deltok blant annet under Vinter-OL 1964 i Innsbruck.
I håndball spilte Larsen for Grønland Idrettsforening. Med Grønland kom han til tre NM-finaler. Larsen fikk også to landskamper i håndball.
Einar Bruno Larsen var kjent som en munnrapp type og var en av «bohemene» i Vålerenga på 60-tallet.
Lappajärvi
Lappajärvi er en kommune i landskapet Södra Österbotten i Finland. Kommunen har cirka 3 500 innbyggere og et areal på 523,23 km² hvorav 139,30 km² er vann. Lappajärvi er en finskspråklig kommune som grenser til kommunene Vindala, Alajärvi, Lappo, Kauhava, Evijärvi og Vetil.
3. divisjon fotball for menn 2000
3. divisjon fotball for menn 2000 var det fjerde nivået i norsk fotball og det øverste regionale nivået året 2000. Ligaen bestod av 19 avdelinger.
Vinnerne av hver av de 19 avdelingene spilte kvalifisering mot 11 lag fra 2. divisjon om retten til å spille i 2. divisjon 2001. De 30 lagene ble delt inn i ti puljer der hver puljevinner fikk plass i 2. divisjon, mens nr. 2 og 3 måtte spille i 3. divisjon i 2001. Kun fire av de 19 avdelingsvinnere vant sin pulje og rykket opp.
Olympisk rekordhistorikk på 200 m brystsvømming
Olympisk rekordhistorikk på 200 m brystsvømming noteres kun for langbane (50 meter basseng).
Breede (elv)
Breede (nederlandsk: «bred») er en elv i provinsen Western Cape i Sør-Afrika. Den er rundt 337 km lang med et nedbørfelt på 12 384 km². De største byene i nedbørfeltet er Swellendam, Montagu og Robertson og Worcester. Der er en dam på elven, Brandvlei. Elvens kilde er i Skurweberge–fjellrekken over Ceres og den munner ut i Indiahavet ved Witsand i St. Sebastian–bukta.
Referanser
https://web.archive.org/web/20061008000217/http://www.environment.gov.za/soer/estuary/catch/bree.html
Fisklausvatnet naturreservat
Fisklausvatnet naturreservat ligger i Grane kommune i Nordland. Naturreservatet har et areal på 38 500 dekar, hvorav 4000 dekar vannareal. Fiskelausvatnet utgjør størsteparten av vannarealet. Området er vernet for å ta vare på et høyereliggende våtmarksområde med nasjonal verneverdi.
Ў
Ў (minuskel: ў) er en bokstav i det kyrilliske alfabetet. Den er en У med breve, og kalles på belarusisk у нескладовае («u neskladovaje»), som betyr «u uten trykk». Den kalles dette fordi den er kort og ikke lager en ny trykkstavelse. Lyden kan minne om engelske W i «what».
Alex Shibutani
Alex Shibutani (født 25. april 1991) er en amerikansk kunstløper. Han konkurrerer i isdans sammen med sin yngre søster Maia Shibutani. De har to medaljer fra VM (sølv i 2016, bronse i 2011), gull fra de fire kontinenters mesterskap 2016, to gull fra NHK Trophy, og sølvmedalje fra Junior-VM 2009. De representerte landet sitt under Vinter-OL 2014 i Sotsji, der de ble nummer 9.
Han tok to bronsemedaljer under Vinter-OL 2018 i Pyeongchang, i isdans og i lagkonkurransen.
Umberto Eco
Umberto Eco (født 5. januar 1932 i Alessandria i Italia, død 19. februar 2016 i Milano) var en italiensk filosof og forfatter. Hans første roman, Rosens navn (1980) ble en bestselger i flere land. Eco var kjent for sin allsidighet og formidlingsglede; han arbeidet som professor i semiotikk (tegnlære) ved universitetet i Bologna fra 1971, og hans vitenskapelige arbeider strekker seg fra studier i middelalderestetikk til analyser av populærkultur.
Biografi
Eco ble født i byen Alessandria i regionen Piemonte. Hans far, Giulio, var regnskapsfører før den italienske regjeringen kalte på ham for å tjenestegjøre i tre kriger. I løpet av andre verdenskrig ble Umberto og hans mor Giovanna flyttet til en liten landsby.
Drevet av farens ønske om at han skulle bli sakfører, begynte Eco på Universitetet i Torino. Han forlot jusstudiene, og begynte i strid med sin fars ønsker å studere filosofi og litteratur, skrev på sin avhandling om Thomas Aquinas og fikk sin doktorgrad i filosofi i 1954.
Etter dette arbeidet Eco som kulturredaktør for Radiotelevisione Italiana (RAI), men foreleste også på Universitetet i Torino (1956–1964). En gruppe avantgardistiske kunstnere, malere, musikere, skribenter som han hadde blitt venner med ved RAI, ble en viktig og innflytelsesrik faktor i Ecos framtidige skribentkarriere. Dette var spesielt riktig etter utgivelsen av hans første bok i 1956, Il Problema Estetico di San Tommaso, som var en utvidelse av hans doktoravhandling. Den markerte også begynnelsen på forelesningskarrieren ved hans alma mater.
Fra 1959 til 1975 arbeidet han som seniorredaktør for sakprosa ved Casa Editrice Bompiani i Milano.
I september 1962 giftet han seg med Renate Ramge, en tysk kunstlærer. Eco bodde i et tidligere hotell i nærheten av slottet Sforza i Milano med sin kone og sine to barn.
Eco arbeidet som professor i semiotikk ved Universitetet i Bologna. Han fortsatte å skrive en ukentlig spalte i L'Espresso kalt «La Bustina di Minerva».
Forfatterskap
I 1959 utga han sin bok Sviluppo dell'estetico Medievale, som etablerte Eco som forsker i middelalderemner.
I løpet av disse årene begynte Eco for alvor å utvikle sine egne ideer om «den åpne tekst» og om semiotikk (læren om tegnene), skrev mange essayer om disse emnene og i 1962 utga han Opera aperta.
I Opera Aperta argumenterer Eco at litterære tekster er felt med mening, heller enn strenger av mening, og at de blir forstått som en åpen, innvendig dynamikk og som psykologiske felter. De litterære verkene som begrenser mulig forståelse til en enkel, utvetydig linje er det som er minst fruktbart. Mens de litterære tekster som er mest åpne, mest aktiv mellom sinn, samfunn og linje, er de mest levende.
Eco la vekt på at ord ikke kun har leksikalsk mening, men fungerer i en tekstur av uttrykk. Tilsvarende tanker har blitt uttrykt av teoretikere som I. A. Richards og andre, men Eco utvidet de ytterligere.
I 1977 skrev han en veiledning for studenter i å skrive akademiske oppgaver. Veiledningen kom på norsk i 2002 under tittelen Kunsten å skrive en akademisk oppgave, hovedoppgave og masteroppgave.
Ecos roman Rosens navn handler om en munk som undersøker en serie med mord tilknyttet et klosterbibliotek. Han er spesielt dyktig i å løse religiøse kontroverser og spørsmål om kjetteri. Romanen ble filmatisert med Sean Connery i hovedrollen.
Hans neste roman, Foucaults pendel skildrer tre venner som arbeider for et mindre forlag; de bestemmer seg for å veve sammen konspiratoriske historier, alkymiske skrifter, og pseudo-lærde undersøkelser om okkultisme. De later som om den «alternative historien» som de skaper er detaljene i en uendelig og innviklet intrige ved en hemmelig elite som nedstammer fra Tempelridderordenen og med den hensikt å overta verden. På samme måte som i Rosens navn er figurene i Foucaults pendel opptatt av hermeneutikk (tolkning av hemmelig mening), og spesielt den bevisst skjulte sannhet.
Den historiske romanen Gravlunden i Praha (2010) handlet om en profesjonell forfalskner fra Piemonte og omhandlet blant annet fordommer, hat og antisemittisme på slutten av 1800-tallet. Hans siste roman Det som tåler dagens lys (2015) er en satire over mediesamfunnet og opinionsmanipulering.
Ball- og Skiklubben av 1914
Ball- og Skiklubben av 1914 (1. januar 1914 – 14. oktober 1952), populært kalt B.14, var et idrettslag fra Grünerløkka i Oslo. Klubben hadde sitt hovednedslagsfelt på vestsiden av parken Birkelunden. Klubbens aktiviteter var bandy, fotball, ishockey og skisport. B.14 ble norgesmestere i bandy i 1929, det første året man spilte med 11-mannslag i bandy i Norge.
Oslo-Sparta, som også drev bandy og fotball, gikk inn i B.14 4. oktober 1940.
29. oktober 1952 slo B.14 seg sammen med naboklubbene Sportsklubben Strong og Sportsklubben Spero, og dannet Grüner Idrettslag. En enstemmig generalforsamling i B.14 gikk inn for sammenslutningen.
Ф
Ф (minuskel: ф) er en bokstav i det kyrilliske alfabetet. Den er brukt i alle de slaviske språkene som bruker kyrillisk, samt av andre språk i Asia. Den representerer lyden /f/, og dens utseende er direkte avledet av den greske bokstaven Phi (Φ, φ).
Evijärvi
Evijärvi er en kommune i landskapet Södra Österbotten i Finland. Kommunen har cirka 2 800 innbyggere og et areal på 390,96 km² hvorav 36,24 km² er vann. Evijärvi er en finskspråklig kommune som grenser til kommunene Kauhava, Kronoby, Lappajärvi, Pedersöre og Vetil.
Forsvarsrespons
Forsvarsrepsonsen (også kalt defense respons, DR) er en type respons som utløses i en organismen som et resultat av eksponering til en intens stimulus (ofte med emosjonell verdi). Responsen fører til genrell aktivering og den vil avbryte individets atferd og fokusere all oppmerkosomheten mot den aktuelle stimulusen. Responsen er sådan adaptiv fordi den forbereder individet til en "fight eller flight"-reaksjon, og den kan ikke habitueres.
Forsvarsresponsen knyttes til aktivering av det limbiske system i hjernen.
Forsvarsresponsen stilles ofte opp mot orienteringsresponsen.
Dalat
Dalat, også skrevet Da Lat, er hovedstaden i den administrative regionen Tay Nguyen i det midtre Vietnam. Byen omfatter et areal på 393,29 km² og i 2009 hadde den 206 105 innbyggere. Dalat ligger i høylandet, 1500 meter over havet, og har et temperert klima. Gjennomsnittstemperaturen ligger mellom 18 ° C og 25 ° C. Den høyeste temperaturen som er registrert i Da Lat var 27 ° C og den laveste var 6,5 ° C.
Franskmennene begynte å bygge villaer og resorthoteller i byen i 1907, etter at Yersin utforsket landet. Rundt byen ligger flere daler, innsjøer, fosser. Flyplassen ligger 24 kilometer sør for byen. Dalat en av Vietnams største turistdestinasjoner.
Kompani Linge
Ved krigens slutt var NORIC 1 rulleført med 245 soldater, 530 hadde gjort tjeneste i kompaniet og av disse hadde 57 falt i tjeneste.
SOE
Allerede før andre verdenskrig hadde britene startet arbeidet med å planlegge offensive aksjoner mot tyske interesser. Etter krigsutbruddet ble arbeidet intensivert og flere aksjoner ble planlagt. Ingen aksjoner ble gjennomført i Norge før Royal Navy startet minelegging av norske farvann 8. april 1940.
Like etter den tyske invasjonen igangsatte britene fire operasjoner i Norge med grupper som skulle hjelpe nordmennene med krigføringen, men disse operasjonene hadde begrenset suksess. James Lawrence Chaworth-Musters samlet en gruppe norske flyktninger på Shetland. 30. mai ble tolv av disse landsatt nær Sognefjorden for å sabotere industri- og kommunikasjonsmål. De utførte blant annet en vellykket aksjon mot Bjølvefossen kraftstasjon. Chaworth-Musters befant seg i Norge under invasjonen i april 1940, og Olav Riste antok at Chaworth-Musters hadde kommet til Norge som britisk agent før 9. april.
Innsatsen til gruppen som aksjonerte i Sognefjordsområdet var med på å vise britene at begrensede operasjoner med lokale agenter mot tyskokkuperte områder var en måte å føre krig på. Slike raid hadde støtte fra statsminister Winston Churchill som ønsket å «sette Europa i flammer». Til å begynne med var det flere avdelinger som arbeidet med hemmelig krigføring. Men det var lite effektivt, og fra 19. juli 1940 ble «D Section» i Secret Intelligence Service (SIS) slått sammen med «MI(R)» og «Electra House» fra «War Office». Den nye organisasjonen fikk navnet Special Operations Executive (SOE). SOE opprettet en norsk seksjon i januar 1942 under ledelse av oberst John Skinner Wilson.
Shetlandsfarten i regi av SOE begynte formelt i desember 1940, men Chaworth-Musters og major Boughton Leigh hadde fra sommeren 1940 organisert ekspedisjoner med norske fiskebåter. Senere var Chaworth-Musters med i etableringen av Kompani Linge. Blant de mange norske flyktningene som kom over Nordsjøen så Boughton-Leigh og Chaworth-Musters flere som de mente egnet seg til sabotasjeoppgaver i Norge. Odd Starheim, Alf Lindeberg, Fridtjof Pedersen Kviljo, Ruben Langmo, Gunnar Fougner og Nils Nordland kom til Storbritannia på ettersommeren og ble de første medlemmene av Kompani Linge. Kort tid etter at Martin Linge kom fra Åndalsnes til Storbritannia ble han satt til å arbeide sammen med Boughton-Leigh og Chaworth-Musters for å verve og øve unge norske menn til spesialoppdrag for SOE.
Kompani Linge
Utover sommeren 1940 samlet det seg mange innsatsvillige nordmenn i London, et samlingspunkt blant disse var Martin Linge som ankom i mai 1940 etter å ha blitt skadet i krigshandlingene. Han ble liaisonoffiser for de norske myndighetene, og fikk ansvar for å rekruttere nordmenn til opplæring i irregulær krigføring som startet høsten 1940.
Britene ønsket å bruke de norske agentene i større raid utført av organisasjonen Combined Operations. I tillegg til det generelle formålet med å slåss mot tyskerne der det var mulig, hadde operasjoner i Norge en betydning fordi britene planla en invasjon på norskekysten, og senere fordi Hitler ble overbevist om at en invasjon ville skje i disse områdene og derfor bandt store hær- og marinestyrker gjennom hele krigen. Norske myndigheter kjente ikke til disse planene.
Det første raidet mot Norge som ble gjennomført var Svolværraidet i mars 1941. Det var vellykket, og britene bestemte seg for å trene 20-50 nordmenn pr. måned. Britene etablerte også kontakt med Hærens Overkommando, og ba om å få opprette et Independent company av norske offiserer og menige under britisk kommando. The Norwegian Independent Company No 1 ble opprettet i juli 1941. Treningen startet ved Fawley Court, Henley-on-Thames i juni, og ble flyttet til STS 26 - Drumintoul Lodge, Aviemore, og Glenmore Lodge i Inverness-shire, hvor - Norwegian Holding School / Main Headquarters of Linge Company ble etablert i november. Her ble skolen værende til krigens slutt. Kompaniet hadde sitt hovedkvarter i Aviemore i Droumitoul Lodge.
I Måløyraidet romjula 1941 ble Martin Linge drept og kaptein Leif Tronstad overtok jobben som liasonoffiser. Etter de to store tildels mislykkede raidene mot Lofoten og Måløy hvor Linge døde, var stemningen i kompaniet svært laber, og enkelte nektet å delta i nye raids før de fikk bekreftelse på at aksjonene skjedde med norske myndigheters velsignelse. Mannskapenes frustrasjon var en kulminasjon av problemer i forholdene mellom norske og britiske myndigheter, og mellom de forskjellige delene av hjemmefronten og den norske legasjonen i London.
Oppgaver
Mannskaper fra kompani Linge deltok i raid langs norskekysten i 1941 og 1942. De gjennomførte en rekke sabotasjeaksjoner. Blant de mest kjente var Vemork-aksjonen i Telemark og flere sabotasjeaksjoner mot Thamshavnbanen i Trøndelag. Mannskaper fra kompaniet bygget også opp en rekke motstandsceller i Norge. I 1945 hadde 64 av cellene kontakt med Storbritannia via sine hemmelige radiostasjoner.
Personell fra kompani Linge var instruktører for mannskapene i Milorg. I 1944–45 samarbeidet Milorg og kompani Linge om sabotasjeaksjoner, blant annet gjennom den såkalte Oslogjengen.
Over 400 nordmenn ble rekruttert til Kompani Linge og trenet opp. Av disse falt 100 fra i treningstiden. Av de 292 som kom i aktiv tjeneste, var det 57 falne. Langt flere pådro seg imidlertid langvarige skader. Noen av de operasjonene som mannskaper fra kompani Linge deltok i under krigen blir nå brukt som navn på ulike innsatsstyrker i Heimevernet.
Operasjoner
Operasjoner i denne sammenheng var ikke alltid enkeltstående aksjoner, men ofte grupper som ble landsatt for å utføre en oppgave og oppholde seg i området for å gjøre motstandsarbeid. Operasjoner utført av SOE med norsk deltagelse før Svolværraidet er ikke tatt med. Listen er ikke komplett. Aksjoner utført av Oslogjengen er ikke tatt med her. Operasjoner ledet av Combined Operations er merket med CO.
* Kompani Linge ble formelt etablert etter at Svolvær- og Øksfjordraidet var gjennomført
Sergio Ghisalberti
Sergio Ghisalberti (født 10. desember 1979 i San Giovanni Bianco) er en profesjonell italiensk landeveissyklist.
Konnevesi
Konnevesi er en finsk kommune i landskapet Mellersta Finland. Kommunen har cirka 2 980 innbyggere og et areal på 680,96 km². Konnevesi er en finskspråklig kommune som grenser til kommunene Äänekoski, Laukas, Hankasalmi, Rautalampi og Vesanto.
Språk på Papua Ny-Guinea
Språk på Papua Ny-Guinea er de mange språk som blir snakket av de ulike oseaniske stammegrupper i landet Papua Ny-Guinea. Det er den østlige delen av verdens nest største øy Ny-Guinea, samt en rekke mindre øyer. Befolkningen teller rundt 9 millioner, og de snakker over 850 forskjellige språk, mer enn noe annet land, noe som gjør landet til et av de mest mangfoldige stedet på Jorden når det gjelder språk. Dette utgjør tolv prosent av alle verdens språk.
Landet har tre offisielle språk: engelsk og kreolspråka tok pisin og hiri motu. Det mest brukte språket er tok pisin, som fungerer som lingua franca (fellesspråk). Til tross for sin offisielle status snakkes engelsk av bare 1–2 prosent av innbyggerne.
57,3 prosent av innbyggerne over 15 år kan lese og skrive.
Utskrevet befalskurs
Utskrevet befalskurs (UB-kurs) var en befalsutdanning for soldater som var inne til førstegangstjeneste i Forsvaret. Målsettingen var at kurset og praksisperioden ble gjennomført i løpet av de tolv månedene som førstegangstjenesten varte.
Etter de første seks månedene med undervisning ved en befalsskole ble elevene UB-korporaler, etterfulgt av 6 måneder praksis ved avdeling. Fullførte 12 måneder kvalifiserte til graden sersjant.
Et UB kurs kvalifiserte til mulighet for videre engasjement som befal i Forsvaret etter endt utdanning og kunne også kvalifisere for opptak til en av krigsskolene, hvis man hadde studiekompetanse fra videregående og praksis som sersjant/kvartermester.
Kurset er idag avviklet i den form som var, og er erstattet av andre former for befalsutdanning.
Maia Shibutani
Maia Shibutani (født 20. juli 1994) er en amerikansk kunstløper. Hun konkurrerer i isdans sammen med sin eldre bror Alex Shibutani. De har to medaljer fra VM (sølv i 2016, bronse i 2011), gull fra de fire kontinenters mesterskap 2016, to gull fra NHK Trophy, og sølvmedalje fra Junior-VM 2009. De representerte landet sitt under Vinter-OL 2014 i Sotsji, der de ble nummer 9.
Hun tok to bronsemedaljer under Vinter-OL 2018 i Pyeongchang, i isdans og i lagkonkurransen.
Х
Х (minuskel: х) er en bokstav i det kyrilliske alfabetet. I de fleste språkene representerer den lyden /kh/, som ch-lyden i tysk Bach. I serbisk og makedonsk tilsvarer den /h/. Dens utseende stammer fra den greske bokstaven Khi (Χ, χ), og den er helt lik en latinsk X.
Haymarketopptøyene
Haymarketopptøyene skjedde i Chicago den 4. mai 1886, da streikende arbeidere demonstrerte for 8 timers arbeidsdag på Haymarket-torget. To hundre politimenn gikk til angrep på dem for å oppløse demonstrasjonen, da noen med ett kastet en bombe fra en sidegate. I kaoset som fulgte begynte politiet og noen av arbeiderne å skyte på hverandre. Da røyken lettet, hadde syv politimenn og tre ganger så mange arbeidere blitt dødelig såret.
Da Nang
Da Nang (Danang, Đà Nẵng, fransk navn Tourane i kolonitiden) er hovedstaden i den administrative region Duyen Hai Mien Trung i det midtre Vietnam, mot Sørkinahavet. Byen hadde 459 400 innbyggere i 2004.
Haymarketopptøyene
Åtte anarkister og streikeledere ble arrestert, tiltalt og dømt for å ha medvirket til at en bombe ble kastet mot politiet. Fire av de dømte ble hengt. En femte begikk selvmord i fengselet. En av de dømte og henrettede var August Spies.
Da Nang
I desember 1996 ble området utskilt som en egen provins, også ved navn Đà Nẵng (728 000 innbyggere).
Haymarketopptøyene
Da saken ble tatt opp noen år senere, ble det klart at det hadde skjedd justismord – bokstavelig talt – for det var ikke klare bevis for at de hadde gjort lovbruddet de ble dømt og hengt for. Tre overlevende dømte, ble sluppet fri fra fengselet i 1893. De som allerede var hengt ble martyrer for arbeiderbevegelsen.
Da Nang
Danang har en god havn som ved sin beliggenhet er gjort den til en ledende eksporthavn for vietnamesisk jordbruks- og fiskeproduksjon, som ris, te, tørket fisk og fiskesaus (nước mắm). Byen har også internasjonal flyplass, Danang internasjonale lufthavn, med ruter til blant annet Bangkok, Taiwan, Hongkong, Australia, Sør-Korea og Japan.
Haymarketopptøyene
Til minne om Haymarket-anarkistene ble Første mai valgt som internasjonal demonstrasjonsdag for arbeiderbevegelsen. I populærkulturen inspirerte denne hendelsen til den stereotype oppfatningen av «bombekastende anarkist», og hendelsen er fortsatt kontroversiell i USA og bidro til å skape avstand mellom de sosiale klassene.
Da Nang
Historie
Danang ble en havneby av middels betydning på 1500-tallet, men var helt i skyggen av Hoi An, 30 km mot sør. Men da nyere skip som stakk dypere i vannet gjorde sin entré på verdenshavene viste det seg at havnen i Hoi An var for grunn; dermed fikk Danang mer og mer av trafikken. Og da keiser Minh Mang i 1835 forordnet at europeiske skip bare skulle drive handel gjennom Danang, ble Danang raskt en av landets mest blomstrende byer, med stor økonomisk aktivitet.
Haymarketopptøyene
Stedet for hendelsene ble 25. mars 1992 et minnesmerke for Chicago og minnesmerket i Forest Park, ca. 16 kilometer mot vest, ble oppført i National Register of Historic Places og anerkjent som et nasjonalt minnesmerke 18. februar 1997.
I 2004 ble i tillegg en stilisert bronseskulptur, "Haymarket Memorial", av kunstneren Mary Brøgger, satt opp der hendelsen faktisk fant sted. Denne skulle være begynnelsen på en "Labor Park". Men i 2016 begynte oppføringen av en boligblokk på stedet, og skulpturen ble flyttet til Union Park, nærmere 2 kilometer mot vest. Utbyggeren sa da at skulpturen skulle stå i en mindre "pocket park" på stedet innen 1. mai 2017, men per juni 2022 har dette ikke skjedd.
Da Nang
Historie
De franske og spanske anstrengelsene for å beskytte sine landsmenn forårsaket et stort fremmedhat og antikristne grusomheter. Keiser Tu Dúc utstedte dekreter mot kristendommen i 1848 og 1851. Innfødte katolikker ble svimerket og fikk sine eiendommer konfiskert. Mange døde i årene som fulgte, både innfødte legfolk og prester og utenlandske misjonærer. Eldre misjonærer begynte å appellere til Frankrike for beskyttelse, og den apostoliske vikaren Pellerin dro til Frankrike for å be regjeringen om å etablere et permanent nærvær i Vietnam ved å kreve territoriale konsesjoner som britene og franskmennene hadde gjort i Kina. I 1856 bombarderte franske krigsskip igjen Danang.
I august 1858 gikk franske tropper i land i byen under ordre fra Napoleon III, som ville kolonisere området. Invasjonsstyrken, 5 000 menn på 14 skip, klarte forsåvidt å innta byen på bare én dag, men hadde ikke tilstrekkelig med flatbunnede fartøyer til å seile opp Parfymeelva lenger nord og innta hovedstaden Hue. De fikk noe bistand fra Spania da Filippinenes generalguvernør Fernando Norzagaray y Escudero sendte noe mer tropevante styrker fra Manila. Men det var ikke tilstrekkelig. Ei heller fikk de forsterkninger fra Frankrike, de ble omdirigert til Kina for å støtte britene i den annen opiumskrig. Det antikeiserlige opprøret franskmennene hadde håpet på blant vietnamesiske katolikker, uteble også. På toppen av alt dette døde svært mange franske soldater av tropesykdommer, og franskmennene trakk seg etterhvert ut av Danang, som de kalte Tourane.
De klarte imidlertid å få taket på situasjonen, og etterhvert hadde Frankrike vunnet kontrollen over hele Vietnam, noe som manifesterte seg gjennom Huétraktaten av 1883. Avtalen med Frankrike førte til at franskmennene overtok Vietnam som koloni. Tourane ble et viktig administrativt sentrum, og kunne snart regnes som en av de fem største byene i Fransk Indokina.
Under Vietnamkrigen bygde amerikanerne mange militære basekomplekser rundt Danang.
Bruelven
Bruelven er en kort og stilleflytende elv mellom Tangentjern og Langen i Nordre Follo kommune, Viken. I Tangentjern samles tilsig fra deler av Østmarka, Bindingsvannet, Rolandsjøen og Sværsvann med flere. Elvas totale lengde fra Tangentjernet til Langen ved Bru er 1 kilometer, og den renner nesten uten fall fra ca 128 moh til 127,6 moh. Den er derfor velegnet for båt. Det var tidligere lov etter lokal forskrift å bruke båt med motor inntil 4 hk på elva, men med den nye Markaloven ble dette ikke lenger tillatt fra 1. september 2009.
Zimbabwes sentralbank
Zimbabwes sentralbank (Reserve Bank of Zimbabwe) er sentralbanken i Zimbabwe. Den ble etablert i 1964.
Forhistorie
I likhet med Zambias bank har Zimbabwes sentralbank røtter tilbake til Southern Rhodesia Currency Board (Sør-Rhodesias Valutaråd). Sør-Rhodesia er det tidligere navnet på Zimbabze. Dette valutarådet lå i Salisbury, i dag Harare, i den bygningen som i dag huset Zimbabwes Høyesterett.
Dette valutarådet ble etablert i 1938, og dekte områdene Nord-Rhodesia (som i dag er Zambia), samt Sør-Rhodesia og Nyasaland (i dag Malawi). Disse 3 områdene hadde et valutasamarbeid.
I 1954 ble eierskapet til dette valutarådet overført fra Sør-Rhodesia til den nyetablerte Føderasjonen av Rhodesia og Nyasaland (1953), som bestod av alle de 3 nevnte områdene.
Imidlertid har et valutaråd kun én oppgave – å utstede valuta. Det mangler dermed mange av de oppgavene en sentralbank normalt har.
Etableringen av sentralbanken
I mars 1956 ble Bank of Rhodesia and Nyasaland opprettet, for å gi føderasjonen en reell sentralbank. Den hadde alle de oppgavene en sentralbank normalt har, som ansvar for pengepolitikken, å være bankenes bank og regjeringens bank, samt forvalte landets valutareserver m.m.
Yu-Gi-Oh! (samlekortspill)
'''Yu-Gi-Oh! Trading Card Game''' er et samlekortspill laget av det japanske selskapet Konami. Det er basert på kortspillet Duel Monsters fra mangabladet Shonen Jump og animeserien Yu-Gi-Oh!. Kortspillet er ifølge Guinness rekordbok det mest solgte samlekortspillet i verden. Yu-Gi-Oh! blir spilt over hele verden hovedsakelig i Japan, Nord-Amerika, Europa og Australia. Det er et avansert spill med utallige kort å samle og spille med.
Zimbabwes sentralbank
Hyperinflasjonen og valutaendringer på 2000-tallet
Zimbabwe hadde store problemer med hyperinflasjon på 2000-tallet, og i august 2006 revaluerte de den zimbabwiske dollaren med faktor 1000. Ifølge landets statistikkbyrå nådde inflasjonen 11.200.000 % i august 2008. Sentralbanken innførte i juli 2008 sedler pålydende 100 milliarder zimbabwiske dollar, som tilsvarer 1 amerikansk dollar, og var nok til 4 appelsiner. Fra 1. august ble derfor valutaen revaluert med en faktor på 10 000 000 000, ved at 10 nuller ble fjernet, og nye sedler utstedt. De gamle sedlene var gyldige fram til 31. desember 2008. I oktober ble det likevel meldt at inflasjonen for august hadde økt, og var 231 millioner prosent det siste året. Samtidig meldte sentralbanken at de 13. oktober introduserer sedler pålydende 50 000 zimbabwiske dollar.
Yu-Gi-Oh! (samlekortspill)
Farger
Kortene har forskjellige farger:
Zimbabwes sentralbank
Hyperinflasjonen og valutaendringer på 2000-tallet
I februar 2009 måtte de igjen revaluere, og fjerne 12 nuller fra sin valuta.
Den 29. januar 2009 erklærte fungerende finansminister Patrick Chinamasa at bl.a. britisk pund, euro, sørafrikansk rand og amerikanske dollar er lovlig valuta i Zimbabwe, ved siden av zimbabwisk dollar.
Inflasjon
Hovedmålsettingen til sentralbanken er å holde inflasjonen nede, samtidig som valutakursen skal holdes stabil.
Yu-Gi-Oh! (samlekortspill)
Fellekort
Fellekortene er oppdelt i 3 kategorier:
Parker
Parker kan vise til:
Yu-Gi-Oh! (samlekortspill)
Fusion
Spillere må ha to monsterkort (det kan bli mer også) og et fusionkort. Det er mange å velge mellom, men den vanligste er Polymerization. For eksempel Elemental Hero Avian + Elemental Hero Burstinatrx + Polymerization = Elemental Hero Flame Wingman.
Zimbabwes sentralbank
Inflasjon
Zimbabwe hadde hyperinflasjon på 2000-tallet, med en topp i 2008, der månedlig inflasjon i november ble beregnet til 79,6 milliarder prosent. På 2010-tallet har de fått ned inflasjonen, og fra 2012 til 2016 har den vært negativ - konsumprisindeksen har sunket fra 100 i 2012 til 96,1 i november 2016.
Etter dette har imidlertid inflasjonen økt igjen, og var på ca. 255 % i 2019 og 557 % i 2020.
Sentralbanksjef
Sentralbanken styres av en sentralbanksjef (Governor), som bistås av tre visesentralbanksjefer. Disse utnevnes av Presidenten for en 5-årsperiode. Sentralbankens styre utpekes også av Presidenten, og består av de tre visesentralbanksjefene og inntil syv andre medlemmer, som representerer nøkkelsektorer i økonomien.
Sentralbanksjef pr juni 2022 er Dr. John Panonetsa Mangudya, han ble utnevnt i mars 2014, og overtok etter Gideon Gono 1. mai samme år. Visesentralbanksjef Charity Dhliwayo var fungerende sentralbanksjef fra november 2013, da Gonos periode utløp, til Mangudya overtok stillingen.
Cabinet des médailles
Cabinet des médailles er det navn mynt- og antikvitetssamlingen i Bibliothèque nationale de France i Paris er kjent som. Det offisielle navnet er imidlertid Département des monnaies, médailles et antiques.
Medaljekabinettet har sete i Bibliothèque nationale gamle bygning i Rue de Richelieu. Cabinet des médailles regnes som Frankrikes eldste museum. Det ble etablert av kong Karl IX av Frankrike og fikk en fastere eksistens og ledelse på Henrik IV av Frankrikes tid.
Samlingene
Samlingene omfatter rundt 520.000 mynter og medaljer, rundt 35.000 kunstgjenstander og et bibliotek med 80.000 titler. Samlingens mest berømte stykke er den såkalte Grand Camée de France. Her er også Charlemagne-figurer av elfenbein, til et av de viktigste sjakksettene fra den europeiske middelalder.
Yu-Gi-Oh! (samlekortspill)
Ritual
Hvis et ritual-monster er i level 8 må spilleren ofre f.eks. to monster med lv. 4 (4+4=8); da kan han kalle fram ritual-monstere fra handen. Man må også ha et ritual magikort som passer til monsteret.
Noen eksempler på ritualmonster:
Xyz
Disse monsterne skal være i reservekortstokken. I stedet for level har den rank. Ranken har samme antall stjerner som levelen på materialets for å påkalle xyz-monster. Når du xyz-summonerer, må det vanligvis være to kort med samme level, legg dem over hverandre, og legg xyz-monsteret over dem.
Eksempeler på xyz-monster
Pendulum
Pendulum monster er kort som grønt med en annen farge som tilsvarer om den er effekt, normal eller xyz-monster. Kortet er både magikort og monsterkort. I monstersonen er den monster og er magikort når den er i pendulumsonen. Det er to pendulumsoner på banen hvor du aktivere pendulummonsteret. På en pendulummonster står det en skala. Skalaen kan gi deg muligheten til å legge ut massevis av kort på en runde, men først og fremst skal det være pendulummonster på begge sonene for at du legge monster på denne måten og level innenfor skalaen. Eks: hvis ene siden er 2 og andre siden 5, kan du legge ut monster som er level 3 eller mindre. Denne måten å summoner kalles pendulum summon.
Spilleregler
Spillerne har hver sin kortbunke med mellom førti og seksti kort. I tillegg har hver spiller en reserve-kortbunke med opptil 15 kort. Man kan også ha en felles kortbunke med 15 kort i, som alle spillerne kan bruke til å bytte inn kort fra sine egne kortbunker, eventuelt fra sine reserve-bunker, mellom hvert slag i spillet.
Det kan ikke være flere spillere enn at alle har maksimalt tre kort av hver type i sine kortbunker, og spillerne må respektere listen over «forbudte»/«begrensede» kort. Det er spillutgiveren Konami som fastsetter regler om at det kun kan forekomme to, ett eller ingen kort av visse typer i et spill.
Når spillet starter, har hver spiller 8000 "livspoeng". Spillets hovedmål er å få motstanderne til å tape livspoeng ved å angripe dem med monstere og kaste forbannelser over dem. Spillerne byttes om å legge kort ut på bordet, også kalt "feltet".
Spillet er sluttspilt når ett av følgende mål er nådd:
Bananrepublikk (andre betydninger)
Bananrepublikk kan vise til:
Orienteringsrespons
Orienteringsresponsen (OR) er en generalisert respons til uventede eller nye stimuli. Hensikten med responsen er å opprettholde organismens oversikt over omgivelsene og forberede organismen på eventuell fare. Orienteringsresponsen har således en adaptiv funksjon. Responsen vil stoppe organismens umiddelbare atferd og fokusere dens oppmerksomhet på den nye eller ukjente stimulusen. Responsen består av sensoriske, somatiske, og autonome endringer, og endringer i organismens EEG, disse endringene fasiliterer sensorisk input til hjernen. Responsen vil habitueres etter hvert dersom stimulusen ikke oppfattes som truende.
Endringene knyttes til aktiverings-orienteringssystemet i hjernen som inneholder strukturer som lateral frontal cortex, amygdala, hippocampus og retikulærsubstansen.
Orienteringsresponsen har blitt forklart (bl. a. av Solkolov) gjennom et matching prinsipp. En hypotetiserer at stimuli danner hukommelsespor/minneavtrykk som oppdateres ved nye stimuleringer. OR oppstår vanligvis når det er en ubalanse (mismatch) mellom organismens representasjon (altså minneavtrykket) og den reelle stimulusen som forekommer i miljøet.
Orienteringsresponsen stilles ofte opp mot forsvarsresponsen (også kalt defense respons, DF). Dette er en respons som utløses av intense stimuluser med klarere emosjonell verdi.
Grini
Grini er en tettbebyggelse i østre Bærum i Akershus fylke. Strøket er en del av den sammenhengende bebyggelsen som strekker seg fra Oslo mot vest.
Navnet kommer av norrønt Grǫnin, av trenavnet gran, og vin, 'naturlig eng'.
Frans-Arne Stylegar
Bakgrunn
Stylegar er forfatter av fagartikler og bøker. Han har blant annet sin egen arkeologiske blogg og en fast spalte i Klassekampen. Tidligere har han vært ansvarlig for nypubliseringen av vikingtids-gravfeltene på kaupangen i Skiringssal.
Grini
Inne i Bærumsmarka, rundt tre kilometer nordvest for Grini og en–to kilometer fra Østerås, ligger Ila landsfengsel og sikringsanstalt, som ble opprettet som Grini fangeleir av tyskerne under andre verdenskrig. Leiren ble utviklet fra det opprinnelige påbegynte, men ikke åpnede kvinnefengselet som ble bygget på grunnen til Nordby gård, og er slik ikke en del av Grini-strøket.
Frans-Arne Stylegar
Bakgrunn
Han medvirket ved de arkeologiske utgravningene av Spangereidkanalen i Lindesnes. Han påviste at det så tidlig som i 700 hadde eksistert en inntil 200 meter lang kanal over eidet. Funnet av denne kanalen er unikt i norsk sammenheng, og den er ett av de største byggeprosjektene som kjennes fra norsk jernalder.
Tyssestrengene
Tyssestrengene er en tørrlagt foss i elva Tysso i Ullensvang kommune, Vestland. Fossen består av to løp med et tilnærmet loddrett fall på 312 meter. Elva fortsetter gjennom Tyssebotn før den går over et nytt fall og munner ut i Ringedalsvatnet. Total fallhøyde regnes til ca. 646 meter.
Frans-Arne Stylegar
Bakgrunn
I 2007 fremmet Stylegar en hypotese om at Osebergskipet kan være bygd på Sørvestlandet. I 2009 daterte årringsspesialisten Niels Bonde og Stylegar Storhaugskipet og Grønhaugskipet fra Karmøy gjennom å anvende årringskurven fra Osebergskipet, som dermed viste seg å være bygd i samme vekstsone som Karmøyskipene. I 2009 medvirket Stylegar ved funnet og datering av Hogganviksteinen med runeinnskrift fra 300- eller 400-årene e.Kr.
Grini
Den gamle Grini gård ble krongods da reformasjonen ble innført. Seinere ble gården privat og fram til 1854 en del av Bogstad gård lenger øst. Grini gård hadde i tillegg til teglverket også mølle, sagbruk og kalkbrenneri. Grini ble utbygd med bolighus etter den andre verdenskrig.
Professor Vektor
Hogwarts
Frans-Arne Stylegar
Bakgrunn
Stylegar ble i 2008 tildelt Sørlandets Kompetansefonds populærvitenskapelige pris på 20 000 kroner. Prisen deles ut av Agder Vitenskapsakademi.
Han er fagansvarlig for nordisk arkeologi i Store norske leksikon, og medlem av Internationales Sachsensymposion og ''Viking Congress.
Liste over færøyske lagtingsmedlemmer 1978–1980
Det var 32 medlemmer av Lagtinget på Færøyene mellom lagtingsvalgene 1978 og 1980. Javnaðarflokkurin og Sambandsflokkurin ble største partier med 8 mandater hver, etterfulgt av Tjóðveldisflokkurin og Fólkaflokkurin med 6 mandater hver. I tillegg kom Sjálvstýrisflokkurin og Framburðsflokkurin med 2 mandater hver.
Tyssestrengene
Tysso fortsetter videre mot Sørfjorden og munner ut i Tyssedal. Vassdraget ble regulert til vannkraft i 1967, og vannføringen som tidligere gikk til Tyssestrengene går nå til kraftverket Tysso II. Fossen er derfor stort sett alltid tørrlagt.
Formasjonen Trolltunga er litt til høyre (sett fra innsjøen) for Tyssestrengenes løp.
Dropout Productions
Dropout Productions var et TV-produksjonsselskap som ble stiftet i 1998. Selskapet spesialiserte seg på produksjon av humor og underholdning, med blant annet produksjoner som Torsdagsklubben (TV 2), Typisk norsk (NRK), Uti vår hage (NRK), Åpen post (NRK), Tonight med Timothy Dahle (TV 2), Jan Johansen - jakten på den norske mannen (NRK), Koht i kommunen (NRK) og Folk i farta (NRK). Selskapet var blant de første som produserte underholdning for NRK utenfor NRK-systemet.
I 2005 ble selskapet kjøpt opp av svenske Metronome Film & Television AB, som også eier norske Rubicon TV og Metronome Spartacus. Dropout Productions er i dag integrert med Rubicon TV.
Jurij Kalinin
Jurij Kalinin (russisk: Юрий Калинин) (født 20. januar 1953 i Sortavala) er en russisk tidligere skihopper som konkurrerte for Sovjetunionen.
Han deltok i den tysk-østerrikske hoppuka i årene 1971-1976, og var to ganger blant de ti beste sammenlagt, med 5.-plass i 1971/72 og 9.-plass i 1974/75. Beste plassering i enkeltrenn var 4.-plass i Oberstdorf 2. januar 1972. Han var med i OL i 1972 og 1976, med 20.-plass i normalbakken i Sapporo i 1972 som beste resultat. Kalinin deltok i VM i skiflyging i 1972, 1973, 1975 og 1979, og ble tre ganger blant de ti beste, med 6.-plass i Oberstdorf i 1973 og Planica i 1979 og 7.-plass i Planica i 1972.
Lars Boom
Lars Anthonius Johannes Boom (født 30. desember 1985) er en profesjonell sykkelcross- og landeveissyklist fra Vlijmen i Noord-Brabant, Nederland. I 2007 ble han verdensmester i både sykkelcross og temporitt i U23-klassen. Året etter ble han verdensmester i seniorklassen i sykkelcross, i tillegg til at han ble nederlandsk mester både i sykkelcross, landeveisritt og temporitt.
Karriere
Boom fant sin plass blant eliten allerede i de aldersbestemte konkurranseklassene, og når han flyttet opp et alderstrinn holdt han godt tritt med de eldre syklistene. Dette førte til at han i årene fra 1998 til 2005 hvert år var nederlandsk mester i de klassene han konkurrerte i. I 2003 vant han regnbuetrøyen som verdens beste junior. Året etter ble han europamester i U23-klassen.
I Baal i Tremelo, Belgia i 2006 slo han den beste sykkelcross-rytteren frem til da, belgieren Sven Nys under GP Sven Nys.
Tidlig i 2007 stilte Boom for første gang til start i det nederlandske elitemesterskapet i sykkelcross. Han gikk rett inn på førsteplass, foran lagkameratene Richard Groenendaal og Gerben de Knegt. Senere samme år ble han på ny verdensmester i sykkelcross, denne gangen i U23-klassen.
Boom er allsidig, ved siden av sykkelcross er han også aktiv som profesjonell landeveissyklist. Han har vunnet en del etapperitt, dels takket være sterke tempoetapper.
Etter å ha vurdert hvilken disiplin han skulle satse på som profesjonell, sykkelcross eller landeveisritt, valgte han i august 2007 å gå for sykkelcross. Likevel deltok han måneden etter i verdensmesterskapet i landeveisritt i Stuttgart og vant der temporittet i U23-klassen. Et par uker senere begynte sykkelcrossesongen, og han tok snart sin første seier i verdenscupen under et ritt i Pijnacker i Zuid-Holland.
26. november 2007 ble han tildelt Gerrit Schulte-trofeet som beste nederlandske syklist i 2007.
2008 var også et godt år for Boom, han vant verdenscupen i sykkelcross i Liévin og i Hoogerheide, og startet som en av favorittene under sitt første VM 27. januar 2008 i Italia. Han vant, og ble med det den første nederlandske verdensmesteren i sykkelcross etter Richard Groenendaals seier i 2000. Dette året ble han nederlandsk mester i sykkelcross og på landevei, både på tempo- og landeveisritt.
Gasskammer
Gasskammer er en henrettelsemetode hvor den som skal henrettes utsettes for dødelig gass i et gasstett rom. Metoden blir praktisert i USA av fem delstater: Wyoming, California, Maryland, Missouri og Arizona (i alle disse delstatene kan den dømte også velge giftsprøyte). Den dødelige gassen dannes ved at kaliumcyanid eller natriumcyanid blandes i et beger med saltsyre. Blandingen utvikler cyanidgass, som ødelegger kroppens evne til å prosessere hemoglobinet i blodet. Den dømte mister bevisstheten i løpet av få sekunder og kveles. En person som prøver å holde pusten, vil ofte få kraftige kramper. I USA brukes en giftig, og ikke i seg selv kvelende gass, da kvelning er i strid med menneskerettighetene.